สวัสดีค่ะ มีเรื่องรบกวนสอบถามค่ะ คือหนูใช้แอพจดบันทึกประจำเดือน และการมีเพศสัมพันธ์ ดังรูป ประจำเดือนหนูมาล่าสุดวันที่12พย. หนูมีเพศสัมพันธ์แบบหลั่งนอก วันที่16พย.และ14ธค. ที่ผ่านมาค่ะ ซึ่งปกติประจำเดือนหนูจะมาค่อนข้างตรงบวกลบ2-3วันค่ะ ตามในแอพคือจะมาวันที่11ธค. แต่ก็ยังไม่มาสักที แล้ววันที่14ธค. หนูมีเพศสัมพันธ์แบบหลั่งนอก(คิดว่าอยู่ในช่วงหน้า7หลัง7เลยไม่ได้ป้องกัน) อีก กรณีนี้ถือว่ามีความเสี่ยงในการตั้งครรภ์ไหมคะ แต่คือช่วงธค.หนูมีเรื่องเครียดๆ แบบสอบไฟนอลอะไรงี้อ่ะค่ะ อาจจะมีผลทำให้ประจำเดือนเลื่อน แล้ววันที่19ธค. หนูต้องเดินทางไปตปท. ไม่อยากให้ประจำเดือนมาเลยทานยาเลื่อนประจำเดือนตั้งแต่วันที่17ธค. รบกวนคุณตอบหนูทีนะคะ ว่าครั้งที่หนูมีเพศสัมพันธ์แบบหลั่งนอกวันที่14ธค. ครั้งล่าสุด จะมีโอกาศตั้งครรภ์ไหมคะ
สวัสดีค่ะ การมีเพศสัมพันธ์แบบหลั่งนอก ทำให้มีโอกาสตั้งครรภ์ได้อยู่ประมาณ 4-20% ดังนั้นจึงไม่ควรใช้วิธีดังกล่าว และการนับวันก็ไม่ควรทำเช่นกัน เนื่องจากในหญิงบางคน การตกไข่คลาดเคลื่อน หรือรอบเดือนมาไม่สม่ำเสมอ จะทำให้นับผิด พลาดตั้งครรภ์ได้้มากแนะนำสังเกตประจำเดือนครั้งถัดไปค่ะ หรือรอดูว่าเมื่อหมดฤทธิ์ยาเลื่อนประจำเดือนไปซัก 2-3 วันแล้วมีประจำเดือนมาตามปกติหรือไม่หากประจำเดือนมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ